Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/009 NL/Gelderland Construction divízia 41, Holandsko) /* COM/2012/0395 final - 2012/ () */





DÔVODOVÁ SPRÁVA V bode 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] sa umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 miliónov EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Dňa 15. decembra 2011 Holandsko predložilo žiadosť EGF/2011/009 NL/Gelderland Construction 41 o finančný príspevok z EGF v dôsledku prepúšťania v 54 podnikoch, ktorých činnosť patrí podľa klasifikácie NACE Revision 2 do divízie 41 („Výstavba budov“)[3] v holandskom regióne Gelderland (NL22) úrovne NUTS II. Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že sú splnené podmienky na poskytnutie finančného príspevku podľa tohto nariadenia. ZHRNUTIE ŽIADOSTI A ANALÝZA Základné údaje: || Referenčné č. EGF || EGF/2011/009 Členský štát || Holandsko Článok 2 || b) Dotknuté podniky || 54 Región na úrovni NUTS II || Gelderland (NL22) Divízia NACE Revision 2 || 41 („Výstavba budov“) Referenčné obdobie || 1.2.2011 – 1.11.2011 Začiatok poskytovania personalizovaných služieb || 1.1.2012 Dátum podania žiadosti || 15.12.2011 Počet pracovníkov prepustených počas referenčného obdobia || 516 Prepustení pracovníci, v prípade ktorých sa očakáva, že sa zúčastnia na daných opatreniach || 435 Výdavky na personalizované služby (v EUR) || 4 281 000 Výdavky na vykonávanie fondu EGF[4] (v EUR) || 178 375 Výdavky na vykonávanie fondu EGF (v %) || 4,0 Celkový rozpočet (v EUR) || 4 459 375 Príspevok z fondu EGF (65 %) (v EUR) || 2 898 594 1. Žiadosť bola Komisii predložená 15. decembra 2011 a do 11. júna 2012 bola doplnená o dodatočné informácie. 2. Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia. Súvislosť medzi prepúšťaním a dôležitými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy 3. S cieľom stanoviť súvislosť medzi prepúšťaním a celosvetovou finančnou a hospodárskou krízou Holandsko tvrdí, že odvetvie stavebníctva je silne postihnuté krízou tak v Holandsku, ako aj v celej Európskej únii. Pôžičky pre stavebný sektor a pre jednotlivcov sa drasticky znížili, ceny stavebných materiálov sa zvýšili, zatiaľ čo dopyt po nových domoch sa znížil v dôsledku poklesu dôvery spotrebiteľov a nedostatku hotovosti. 4. Komisia vo svojom pláne hospodárskej obnovy uznala, že stavebný priemysel v EÚ zaznamenal v dôsledku krízy prudký pokles dopytu. Dostupné údaje potvrdzujú, že v porovnaní s rovnakým obdobím predchádzajúceho roka došlo v odvetví stavebníctva k významnému poklesu, ktorý pretrvával osem po sebe nasledujúcich štvrťrokov (od prvého štvrťroka 2009 do štvrtého štvrťroka 2010), a to najmä v dôsledku zníženia súkromných investícií v sektore bytovej výstavby. 5. V holandskom odvetví stavebníctva bol od roku 2008 do roku 2010 zaznamenaný prudký pokles produkcie o 12,9 %. Hoci v prvom štvrťroku 2011 sa zaznamenalo zotavenie o 9,3 %, trend sa v druhom a treťom štvrťroku 2011 opäť spomalil a predpovede na rok 2012 nie sú pozitívne. Hospodársky rast v treťom štvrťroku 2011 v porovnaní s tým istým obdobím v roku 2010 v provincii Gelderland sa spomalil viac ako v ostatných častiach krajiny (0,6 % v prípade Gelderlandu v porovnaní s 1,1 % pre Holandsko). Mnoho hospodárskych ukazovateľov (obrat, zamestnanosť, investície) sa z pozitívnych hodnôt v roku 2010 zmenili na negatívne v roku 2011. Úroveň cien domov v roku 2011 klesla ďalej o 3,6 % v porovnaní s rokom 2010 a dosiahla úroveň z roku 2005, a to malo negatívny dosah na odvetvie stavebníctva. 6. Hospodárska a finančná kríza viedla ku škrtom s cieľom znížiť deficit vládneho rozpočtu. Zníženie verejných výdavkov malo priamy negatívny dosah na investície do infraštruktúry a programy bývania. Zníženie výdavkov ústrednej vlády tiež ovplyvňuje regionálne vlády, ktoré preto musia tiež znížiť svoje výdavky. Provincia Gelderland bude musieť od roku 2011 znížiť svoje výdavky o 58 miliónov EUR na rok. Keďže odvetvie stavebníctva je výrazne závislé od regionálneho domáceho trhu, zníženie verejných rozpočtov a programov postavilo odvetvie stavebníctva do zraniteľnej pozície. Rozpočtové škrty budú mať aj naďalej negatívne dôsledky na zamestnanosť v odvetví. 7. Trh v oblasti nových obytných budov sa okrem toho zmenšuje z dôvodu klesajúcich investícií bytových združení a obcí. V treťom štvrťroku 2011 bolo zaznamenané aj zvýšenie počtu konkurzných konaní. Preukázanie počtu prepustených pracovníkov a splnenie kritérií článku 2 písm. b) 8. Holandsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, v ktorom sa vyžaduje prepustenie minimálne 500 pracovníkov počas deviatich mesiacov v podnikoch zaradených do rovnakej divízie klasifikácie NACE Revision 2 pôsobiacich v jednom regióne alebo v dvoch susediacich regiónoch na úrovni NUTS II v členskom štáte. 9. V žiadosti sa uvádza, že v priebehu deväťmesačného referenčného obdobia od 1. februára 2011 do 1. novembra 2011 bolo prepustených 516 pracovníkov z 54 podnikov, ktoré podľa klasifikácie NACE Revision 2 pôsobia v rámci divízie 41 („výstavba budov“) v regióne Gelderland (NL22) na úrovni NUTS II. Tieto údaje o počte prepustených pracovníkov sa vypočítali podľa druhej zarážky druhého odseku článku 2 nariadenia (ES) č. 1927/2006. Vysvetlenie nepredvídateľnej povahy tohto prepúšťania 10. Holandské orgány tvrdia, že finančnú a hospodársku krízu a jej dosah na uvedené odvetvie nebolo možné predpovedať. Sektor výstavby v Holandsku bol pred krízou ziskový. Obrat uskutočnený stavebnými spoločnosťami so zameraním na obytné a nebytové budovy postupne klesá od prvého štvrťroka 2009 a dosiahol takmer o 20 % nižšiu úroveň, ako bola rekordná úroveň z roku 2008. Od prvého štvrťroka 2010 sa dôsledky hospodárskej krízy prejavili aj v oblasti inžinierskeho staviteľstva. Obrat dosahovaný spoločnosťami v oblasti inžinierskeho staviteľstva bol v roku 2010 o viac ako 7 % nižší v porovnaní s rokom 2009, a to napriek opatreniam zo strany vlády na účely urýchlenia budovania plánovaných projektov v oblasti infraštruktúry. Takéto opatrenia mali v roku 2009 ešte stále pozitívny vplyv na obrat. Identifikácia prepúšťajúcich podnikov a pracovníkov, ktorým je pomoc určená 11. Žiadosť sa týka prepustenia 516 pracovníkov v 54 podnikoch. Holandsko odhaduje, že pomoc bude určená iba 435 prepusteným pracovníkom. Očakáva sa, že ostatní pracovníci si nájdu zamestnanie vlastnou iniciatívou alebo odídu do dôchodku. Prepúšťanie nastalo v týchto podnikoch: Podniky a počet prepustených pracovníkov Aannemersbedrijf Kranen BV || 2 || Dijkman Bouw B.V. || 5 Aannemersbedrijf Kruisselbrink BV || 5 || EMHA B.V. || 6 Aannemersbedrijf Volman || 6 || Engelaer v.o.f. || 1 Aannemersbedrijf W. Kosters B.V. || 8 || Gebr. Heuting & zn B.V. || 1 Aannemersbedrijf Wibo Lochem BV || 40 || GML Gelders Metsel- en Lijmbedrijf BV || 8 aanneminsgbedrijf Berendsen- van Geemen BV || 1 || Hermsen Bouw & Timmerwerken B.V. || 3 Aannemingsmaatschappij Van Gelder BV || 13 || Hiddink Grondwerken transport B.V. || 12 Ad Hofmans Hedel B.V. || 1 || Joosten Bouwservice B.V. || 5 B&V Geveltechniek b.v. || 1 || KBZ BV (Keijzer Betonwerken Zutphen BV) || 22 Borreman Bouw BV || 6 || Klaassen Bouwmaatschappij Arnhem B.V. || 1 Borst Aannemersbedrijf BV || 7 || Kroeze Betonbouw BV || 9 Bouw Service Ermelo BV || 42 || Kroeze Geodesie BV || 2 Bouwbedrijf Bolster BV || 6 || La Paloma || 1 Bouwbedrijf Folmer de Vries BV || 1 || Lenting Bouw V.O.F. || 2 Bouwbedrijf Heimensen BV || 8 || Metselbedrijf Asselman BV || 18 Bouwbedrijf Jansen-Bolk BV || 8 || Metselbedrijf W. Renden || 6 Bouwbedrijf Kiezenbrink BV || 4 || P.B. Huberts Aanneming- en Wegenbouw- || 45 Bouwbedrijf Kuiperij BV || 16 || Scholten Gevelrenovatie BV || 13 Bouwbedrijf Rusbo BV || 4 || Scholten Metsel- en Stelwerken BV || 35 Bouwmij Te Brake B.V. || 6 || Schutten Bouw B.V. || 1 Bouw's Staalbouw B.V. || 10 || T.S. Alround Services BV || 1 Burgers van der Wal || 3 || Van den Boom Bouwbedrijf BV || 8 Claes B.V. || 1 || Veerdonk en Mulder Bouwbedrijf || 2 D & G Timmerfabriek BV || 10 || Verboon Bouwbedrijf B.V. || 1 D & M Bouw VOF || 8 || Voegersbedrijf Scholten BV || 15 Daams H.T. || 3 || Weijers Eikhout Vestiging Groesbeek BV || 66 De Boer Montagetechnieken || 1 || Welling Bouw Didam B.V. || 6 Celkový počet podnikov: || 54 || Celkový počet prepustených pracovníkov: || 516 12. Rozdelenie pracovníkov, ktorým je určená pomoc: Kategória || Počet || Podiel v percentách Muži || 420 || 96,55 Ženy || 15 || 3,45 Občania EÚ || 435 || 100,00 Občania nečlenských krajín EÚ || 0 || 0 Od 15 do 24 rokov || 25 || 5,75 Od 25 do 54 rokov || 290 || 66,67 Od 55 do 64 rokov || 120 || 27,59 nad 64 rokov || 0 || 0 13. Žiadny pracovník nemá dlhotrvajúci zdravotný problém alebo postihnutie. 14. Rozdelenie podľa profesijných kategórií: Kategória || Počet || Podiel v percentách Riadiaci pracovník || 2 || 0,46 Odborní pracovníci || 50 || 11,49 Technickí pracovníci || 55 || 12,64 Administratívni pracovníci, úradníci || 35 || 8,05 Pracovníci v službách a obchode || 10 || 2,30 Pomocní a nekvalifikovaní pracovníci || 283 || 65,06 15. V súlade s článkom 7 nariadenia (ES) č. 1927/2006 Holandsko potvrdilo, že bola uplatnená politika rovnosti mužov a žien a nediskriminácie a že sa bude uplatňovať aj počas rôznych etáp vykonávania EGF, a najmä v rámci prístupu k nemu. Opis príslušného územia a jeho orgánov a zainteresovaných strán 16. Holandská provincia Gelderland s počtom približne 2 milióny obyvateľov je najväčšou provinciou v Holandsku. Región má vzdelané obyvateľstvo a 146 000 spoločností. Pomerne mnoho ľudí pracuje v stavebníctve (približne 60 000 v roku 2011) v porovnaní s inými priemyselnými odvetviami, ako je napr. chemické odvetvie (9 000), potravinárske odvetvie (15 000) a odvetvie spracovania kovov/elektrotechnické odvetvie (40 300). 17. Hlavnými dotknutými orgánmi sú Ministerstvo sociálnych vecí a zamestnanosti, Opleidingsbedrijf Doetinchem, odvetvová organizácia v odvetví stavebníctva, vláda provincie Gelderland UWVwerkbedrijf, regionálna verejná pracovná agentúra, ktorá ľuďom pomáha pri hľadaní práce a platforma Platform Arbeidsmarkt Onderwijs, v ktorej sú zastúpené všetky inštitúcie v oblasti vzdelávania a odbornej prípravy. Ďalšími relevantnými zúčastnenými stranami sú: Bouwend Nederland regio oost, regionálne zastúpenie federácie zamestnávateľov v stavebnom odvetví, FNV Bouw regio oost, regionálne zastúpenie federácie odborových zväzov v stavebnom odvetví; CNV Vakmensen, zastúpenie kresťanskej federácie odborových zväzov v stavebnom odvetví a OBD opleidingen, ďalšie strediská odbornej prípravy pre stavebné odvetvie. Očakávané účinky prepúšťania na miestnu, regionálnu alebo celoštátnu zamestnanosť 18. Holandské orgány uvádzajú, že vzhľadom na význam odvetvia stavebníctva v Gelderlande je prepustenie pracovníkov výrazne pociťované. Miera nezamestnanosti v roku 2011 v Gelderlande bola 5,9 % – čo je podiel vyšší ako holandský priemer. V roku 2010 bola zamestnanosť v odvetví stavebníctva v Gelderlande 6,5 % celkovej zamestnanosti v provincii. V roku 2010 zaniklo v odvetví stavebníctva 4 100 pracovných miest (pokles o 6,5 %). V roku 2011 nastalo mierne zotavenie (500 pracovných miest), štvrtý štvrťrok roka 2011 však bol znovu poznačený početným prepúšťaním v odvetví. Nezamestnanosť mladých ľudí sa v roku 2011 zvýšila o 10 %. Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zoštrukturálnych fondov 19. Personalizované služby sa ponúknu prepusteným pracovníkom v strediskách odbornej prípravy, ktoré spravuje odvetvie stavebníctva. Okrem pomoci pri hľadaní práce sa každý z pracovníkov, pre ktorých je pomoc určená, zúčastní len na jednom opatrení, hoci v obmedzenom počte prípadov budú opatrenia skombinované na účely dosiahnutia žiadaných výsledkov. Holandsko navrhuje balík opatrení na podporu prepustených pracovníkov, ktorý pozostáva z troch po sebe nasledujúcich fáz: príjem pomoci (pri hľadaní zamestnania), príprava na pracovný trh (individuálny balík opatrení) a práca: – Pomoc pri hľadaní zamestnania: Tento program sa poskytuje individuálnym účastníkom a pozostáva z poradenstva o dostupnej odbornej príprave a pracovných príležitostiach, intenzívnej odbornej príprave pri žiadaní o zamestnanie a písaní žiadostí o zamestnanie. Každému účastníkovi sa poskytne k dispozícii kontaktné miesto v oblasti jeho bydliska (keďže sú zapojené všetky regionálne UWV), kde nájde pomoc pri postupovaní potrebných dokumentov (vyhlásenia o príjme, dokumenty týkajúce sa dávok podpory v nezamestnanosti) a tiež sa nadviaže styk s odvetvím stavebníctva. Odhaduje sa, že toto opatrenie využijú všetci pracovníci, ktorým je určená pomoc. – Odborná príprava a rekvalifikácia: Zahŕňa program intenzívnej odbornej prípravy, ktorý je zameraný na nové pracovné profily. Školenia obsahujú niekoľko modulov, ktoré možno absolvovať oddelenie, v závislosti od osobných potrieb a zručností. Celý kurz odbornej prípravy trvá približne rok a pozostáva z balíka modulov napr. 11,5 mesačná odborná príprava v odbore murár/murárstvo pozostáva z týchto častí: úprava fasád, murárstvo, obkladanie a zatieranie. Odhaduje sa, že túto možnosť intenzívnej odbornej prípravy využije 75 pracovníkov. – Pomoc pri preradení na iné miesto: Sem patrí poradenstvo pre pracovníkov, ktorým je určená pomoc pri orientácii na iné odvetvia ako inžinierstvo, elektrotechnické inštalačné práce, zdravotnícke odvetvie alebo stravovacie služby. Môže zahŕňať aj poradenstvo pre odvetvie stavebníctva s cieľom zabezpečiť rekvalifikáciu so zameraním na zručnosti, ktoré sú v odvetví stavebníctva aktuálne vyžadované (napr. výstavba, pri ktorej sa používajú rôzne typy materiálov). Poradenstvo sa poskytuje individuálne a pozostáva z: posúdenia zručností a profilu, nájdenia vhodného pracovného miesta alebo typu vzdelávania na základe posudzovaných zručností/profilu a monitorovania pokroku pri procese preraďovania na iné miesto u jednotlivých účastníkov. Podľa odhadu sa na tomto opatrení zúčastní 150 pracovníkov. – Podpora podnikania: Vzťahuje sa na usmerňovanie prepustených pracovníkov smerom k vykonávaniu samostatnej zárobkovej činnosti a ich podporu pri začatí vlastných podnikov. Opatrenie bude pozostávať z odbornej prípravy (napr. remeselná výroba) a kurzov o riadení podnikov. Odhaduje sa, že toto opatrenie využije 60 pracovníkov. – Flexpool: Ide o program flexibility tak pre uchádzačov o zamestnanie, ako aj pre zamestnávateľov v odvetví stavebníctva, ktorí môžu ponúknuť dočasné zamestnanie. Vďaka tejto službe je možné zabezpečiť pružné rozmiestnenie pracovníkov. Rekvalifikovaní pracovníci budú mať možnosť získať nové pracovné skúsenosti, ale práca bude spojená aj so vzdelávaním. Pracovníci budú poberať pravidelný plat, ako sa uviedlo v kolektívnej pracovnej zmluve, a obdobie trvania tejto pracovnej činnosti bude časovo obmedzené podľa holandských pracovných predpisoch o flexi práci. Podľa odhadu sa na tomto opatrení zúčastní 150 pracovníkov. 20. Výdavky na poskytovanie podpory z fondu EGF, ktoré sú zahrnuté v žiadosti v súlade s článkom 3 nariadenia (ES) č. 1927/2006, zahŕňajú činnosti riadenia a kontroly, ako aj informovania a propagácie. 21. Personalizované služby, ktoré predložili holandské orgány, sú aktívnymi opatreniami trhu práce v rámci oprávnených činností vymedzených v článku 3 nariadenia (ES) č. 1927/2006. Holandské orgány odhadujú celkové náklady na tieto služby na 4 281 000 EUR a výdavky na vykonávanie EGF na 178 375 EUR (4,00 % celkového množstva). Celkový príspevok požadovaný z EGF je 2 898 594 EUR (65 % celkových nákladov). Opatrenia || Odhadovaný počet pracovníkov, ktorým je pomoc určená || Odhadované náklady na príslušného pracovníka (v EUR) || Celkové náklady (EGF a vnútroštátna finančná podpora) (v EUR) Personalizované služby (prvý odsek článku 3 nariadenia (ES) č. 1927/2006) Pomoc pri hľadaní zamestnania || 435 || 2 600 || 1 131 000 Odborná príprava a rekvalifikácia || 75 || 18 000 || 1 350 000 Pomoc pri preradení na iné miesto || 150 || 8 200 || 1 230 000 Podpora podnikania || 60 || 4 500 || 270 000 Flexpool || 150 || 2 000 || 300 000 Medzisúčet – personalizované služby || || 4 281 000 Výdavky na vykonávanie fondu EGF (článok 3 tretí odsek nariadenia (ES) č. 1927/2006) Prípravné činnosti || || 0 Riadiace činnosti || || 44 594 Informácie a propagácia || || 44 594 Činnosti kontroly || || 89 187 Medzisúčet – výdavky na vykonávanie fondu EGF || || 178 375 Odhadované náklady spolu || || 4 459 375 Príspevok z EGF (65 % celkových nákladov) || || 2 898 594 22. Holandsko potvrdzuje, že uvedené opatrenia dopĺňajú činnosti financované zo štrukturálnych fondov. Holandsko zavedie potrebné kontrolné postupy, aby zamedzilo vzniku rizika dvojitého financovania, a tiež zabezpečí, aby sa vykonal bezchybný audit činností financovaných z EGF. Dátum (dátumy), odkedy sa začali alebo sa plánujú začať personalizované služby pre príslušných pracovníkov 23. Holandsko začalo poskytovať príslušným pracovníkom personalizované služby, ktoré sú zahrnuté do koordinovaného balíka navrhnutého na spolufinancovanie z EFG, 1. januára 2012. Tento dátum preto predstavuje začiatok obdobia oprávnenosti na akúkoľvek pomoc, ktorú možno poskytnúť z EGF. Postupy konzultácií so sociálnymi partnermi 24. Na príprave žiadosti sa podieľali sociálni partneri. Návrh iniciovala odvetvová organizácia v odvetví stavebníctva , v ktorej sú zastúpení sociálni partneri,. Prípravné činnosti zahŕňali sériu regionálnych zasadaní so zástupcami z odvetvia a stavebnými spoločnosťami a diskusie medzi spolupracujúcimi partnermi a UWV. Výsledkom diskusií bol plán pre prepustených pracovníkov vrátane zriadenia služby pre zamestnanie v stavebníctve a technických profesiách. Mnohé aspekty plánu sa neskôr zaviedli do projektu. Sociálni partneri sa tiež zúčastňujú na vykonávaní, keďže dohliadajú na odbornú prípravu a vzdelávacie zariadenia v odvetví. 25. Holandské orgány potvrdili, že požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú sa hromadného prepúšťania, boli splnené. Informácie o činnostiach, ktoré sú povinné podľa vnútroštátnych právnych predpisov alebo kolektívnych zmlúv 26. V súvislosti s kritériami uvedenými v článku 6 nariadenia (ES) č. 1927/2006 holandské orgány vo svojej žiadosti: · potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych zmlúv, · preukázali, že týmito činnosťami sa poskytuje podpora jednotlivým pracovníkom a nemajú sa použiť na reštrukturalizáciu spoločností alebo odvetví, · potvrdili, že na uvedené oprávnené činnosti sa neprijíma pomoc z iných finančných nástrojov EÚ. Systémy riadenia a kontroly 27. Holandsko oznámilo Komisii, že finančný príspevok budú riadiť a kontrolovať tie isté orgány, ktoré v Holandsku riadia a kontrolujú Európsky sociálny fond. Agentúra pre sociálne veci (oddelenie Ministerstva sociálnych vecí a zamestnanosti) bude niesť zodpovednosť za monitorovanie, kontrolu, informácie, publicitu a platby pre daný prípad použitia EGF. Financovanie 28. Na základe žiadosti Holandska je navrhovaný príspevok z fondu EGF na koordinovaný balík personalizovaných služieb (vrátane výdavkov na vykonávanie EGF) 2 898 594 EUR, čo predstavuje 65 % celkových nákladov. Výška prostriedkov, ktoré Komisia v rámci fondu navrhuje vyčleniť, je založená na informáciách poskytnutých Holandskom. 29. Vzhľadom na maximálnu možnú sumu finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov, Komisia navrhuje uvoľniť z fondu EGF uvedenú celkovú sumu, ktorá sa vyčlení v rámci okruhu 1a finančného rámca. 30. Pri tejto navrhnutej výške finančného príspevku zostane viac ako 25 % maximálnej ročnej sumy vyčlenenej pre EGF k dispozícii na pokrytie potrieb počas posledných štyroch mesiacov roka v súlade s ustanoveniami článku 12 ods. 6 nariadenia (ES) č. 1927/2006. 31. Komisia predložením tohto návrhu na uvoľnenie prostriedkov z fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o návrhu na uvoľnenie prostriedkov ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 32. Komisia predkladá samostatne žiadosť o prevod s cieľom zahrnúť do rozpočtu na rok 2012 osobitné viazané rozpočtové prostriedky v súlade s bodom 28 medziinštitucionálnej dohody zo 17. mája 2006. Zdroj platobných rozpočtových prostriedkov 33. Prostriedky z rozpočtovej položky EGF sa použijú na úhradu sumy 2 898 594 EUR potrebnej v súvislosti s predloženou žiadosťou. Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/009 NL/Gelderland Construction divízia 41, Holandsko) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[5], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[6], a najmä na jeho článok 12 ods. 3, so zreteľom na návrh Európskej komisie[7], keďže: (1) Európsky fond na prispôsobenie sa globalizácii (ďalej len „EGF“) bol zriadený s cieľom poskytovať doplňujúcu podporu pracovníkom prepusteným v dôsledku významných zmien v štruktúre svetového obchodu spôsobených globalizáciou a pomôcť im pri opätovnom začlenení na trh práce. (2) Rozsah pôsobnosti EGF bol rozšírený v prípade žiadostí predložených od 1. mája 2009 do 30. decembra 2011, aby bola zahrnutá podpora pracovníkov prepustených v priamom dôsledku celosvetovej finančnej a hospodárskej krízy. (3) Medziinštitucionálna dohoda zo 17. mája 2006 umožňuje uvoľniť prostriedky z EGF v rámci ročného stropu vo výške 500 miliónov EUR. (4) Dňa 15. decembra 2011 Holandsko predložilo žiadosť o uvoľnenie prostriedkov z EGF v dôsledku prepúšťania v 54 podnikoch, ktorých činnosť patrí podľa klasifikácie NACE Revision 2 do divízie 41 („výstavba budov“) a ktoré pôsobia v regióne NUTS II Gelderland (NL22), a túto žiadosť doplnilo do 11. júna 2012 o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 2 898 594 EUR. (5) Z EGF by sa preto mali uvoľniť prostriedky na účely poskytnutia finančného príspevku v súvislosti so žiadosťou Holandska, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2012 sa z Európskeho fondu na prispôsobenie sa globalizácii uvoľnia prostriedky s cieľom poskytnúť sumu vo výške 2 898 594 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406, 30.12.2006, s. 1. [3] Nariadenie Európskeho Parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [4] V súlade s článkom 3 tretím odsekom nariadenia (ES) č. 1927/2006. [5] Ú. v. EÚ C 139, 14.6.2006, s. 1. [6] Ú. v. EÚ L 406, 30.12.2006, s. 1. [7] Ú. v. EÚ C [...], [...], s. [...].